turjo4nis/wikipedia-bn-dump-20250701 huggingface dataset:
টিনা রোজেনবার্গ

টিনা মারিয়া পার্সিয়ানেন রোজেনবার্গ (জন্ম টিনা মারিয়া পার্সিয়ানেন ; ৭ জুলাই ১৯৫৮) একজন ফিনিশ-জন্মত সুইডিশ একাডেমিক এবং নারীবাদী, যিনি বর্তমানে স্টকহোম বিশ্ববিদ্যালয়ের থিয়েটার এবং পারফরম্যান্স স্টাডিজের অধ্যাপক। তিনি পূর্বে স্টকহোম বিশ্ববিদ্যালয় এবং লুন্ড বিশ্ববিদ্যালয়ে জেন্ডার স্টাডিজের অধ্যাপক এবং হেলসিঙ্কি আর্টস বিশ্ববিদ্যালয়ের রেক্টর ছিলেন। তিনি ফেমিনিস্ট ইনিশিয়েটিভ রাজনৈতিক দলের একজন প্রতিষ্ঠাতা সদস্য এবং বোর্ড সদস্য ছিলেন।

কর্মজীবন 
রোজেনবার্গের জন্ম ও বেড়ে ওঠা ফিনল্যান্ডে হয়, কিন্তু তার শিক্ষাজীবন সুইডেনে শুরু হয়েছিল। তিনি স্টকহোম ইউনিভার্সিটিতে থিয়েটার, ফিল্ম এবং সাহিত্য অধ্যয়ন করেন এবং ১৯৯৩ সালে এন রেজিসরস এস্টেটিক: লুডভিগ জোসেফসন ওচ ডেন টিডিগারে টিটেরেগিন (একজন পরিচালকের নন্দনতত্ত্ব) প্রবন্ধের মাধ্যমে তার পিএইচডি অর্জন করেন।  তার গবেষণার ক্ষেত্রগুলোর মধ্যে রয়েছে লিঙ্গ বিদ্যা, থিয়েটার অধ্যয়ন, পারফরম্যান্স অধ্যয়ন, সমকামী অধ্যয়ন, নারীবাদী তত্ত্ব এবং সাংস্কৃতিক অধ্যয়ন ।

রোজেনবার্গ আগে স্টকহোম বিশ্ববিদ্যালয় এবং লুন্ড বিশ্ববিদ্যালয়ে জেন্ডার স্টাডিজের অধ্যাপক ছিলেন এবং ২০০৬ থেকে ২০১২ সাল পর্যন্ত লুন্ডের স্মাল্যান্ড নেশনের পরিদর্শকের দায়িত্বে ছিলেন। তিনি ২০১৩ থেকে ২০১৫ সাল পর্যন্ত হেলসিঙ্কি আর্টস বিশ্ববিদ্যালয়ের রেক্টর হিসেবেও দায়িত্ব পালন করেন। তিনি প্রায়ই সাংস্কৃতিক নীতি, সমতা, লিঙ্গ, গণতন্ত্র এবং মানবাধিকারের ক্ষেত্রে জনসাধারণের বুদ্ধিজীবীর ভূমিকায় উপস্থিত হন।

রোজেনবার্গ একজন সমকামী নারীবাদী হিসেবে নিজেকে পরিচয় দেন। তিনি নারীবাদী দল ফেমিনিস্ট ইনিশিয়েটিভ  এর একজন প্রতিষ্ঠাতা সদস্য এবং পরে দলের নির্বাহী বোর্ডের সদস্য ছিলেন।

নির্বাচিত গ্রন্থপঞ্জি 

 বাইকবেগার (আনাম্মা, ২০০০)
 কুইরফেমিনিস্টিক এজেন্ডা (অ্যাটলাস, ২০০২)
 ব্যক্তিগতকৃত ব্যক্তি। টিটারসামটাল মেড সুজান ওস্টেন (অ্যাটলাস, ২০০৪)
 স্লোভেনিয়ার থিয়েটার ( লেনা হ্যামারগ্রেন, কারিন হেলান্ডার এবং উইলমার সাউটার, গিডলুন্ডস এর সাথে, ২০০৪)
 কোনেট ব্রিনার! জুডিথ বাটলারদের টেক্সট আই ইউরভাল (প্রকৃতি ও সংস্কৃতি ২০০৫)
 এল-অর্ডেট: ভার্ট টগ আল্লা লেসবিসকা ভ্যাগেন? (নরমাল ফোরল্যাগ, ২০০৭)
 বোগারনাস জারাহ - ডিভা, আইকন ওচ কুল্ট (সাধারণ ফোরল্যাগ, ২০০৯)
 ইলস্কা, হপ ওচ সলিডারিটেট: মেড ফেমিনিস্টিক সেনকনস্ট ইন আই ফ্রামটিডেন (এটলাস, ২০১২)
 আরভট মেকিন আনসাইতসেম্মে। কংসকুন্ত, গণতন্ত্র যা তসা-আরভো (তাম্মি ২০১৪)
 চুপ করে থেকো না, দাঙ্গা শুরু করো। নারীবাদ এবং অভিনয়ের উপর প্রবন্ধ (স্টকহোম ইউনিভার্সিটি প্রেস ২০১৬)
 মাস্টাররেজিসোরেন। নার লুডভিগ জোসেফসন টগ ইউরোপা টিল সোভেরিগে  (আটলান্টিস, ২০১৭)
 এইচবিটিকিউ স্পলার রোল – মেলান গার্ডেরব ওচ কানন (লিওপার্ড ২০১৮)
 সমসাময়িক পারফরম্যান্সে কুইয়ার এবং ট্রান্স ফেমিনিজমের পালগ্রেভ হ্যান্ডবুক (পালগ্রেভ ম্যাকমিলান ২০২১)
 বেরেত্তা, ওভারলেভা, ইন্টে ড্রাঙ্ককা: অ্যান্টিরাসিজম, ডিকলোনিসারিং ওচ মাইগ্রেশন আই স্ভেনস্ক টিটার (এটলাস, ২০২২)
 নারীবাদী পারফরম্যান্সে মাইলফলক (রাউটলেজ, ২০২৪)

তথ্যসূত্র 

কুইয়ার নারীবাদী
জীবিত ব্যক্তি
১৯৫৮-এ জন্ম
অর্গানাইজেশন অফ লেসবিয়ান অ্যান্ড গে অ্যাকটিভিস্টস

অর্গানাইজেশন অফ লেসবিয়ান অ্যান্ড গে অ্যাক্টিভিস্ট (ওএলজিএ) দক্ষিণ আফ্রিকার একটি এলজিবিটি অধিকার সংগঠন ছিল। এই দলটি লেসবিয়ানস অ্যান্ড গেজ এগেইনস্ট অপ্রেশন (এলএজিও) নামে শুরু হয়েছিল এবং ১৯৮৭ সালে ওএলজিএ নামে পুনর্গঠিত হয়। উভয় সংগঠনই এলজিবিটি অধিকারের জন্য লড়াই করেছিল এবং বর্ণবাদ বিরোধী ছিল। ওএলজিএ যুক্ত ছিল ইউনাইটেড ডেমোক্রেটিক ফ্রন্ট (ইউডিএফ)-এর সাথে এবং তারা দক্ষিণ আফ্রিকার জন্য আরও অন্তর্ভুক্তিমূলক সংবিধানের জন্য আফ্রিকান ন্যাশনাল কংগ্রেস (এএনসি)-এর কাছে পরামর্শ পাঠিয়েছিল।

ইতিহাস 
দক্ষিণ আফ্রিকার একটি এলজিবিটি অধিকার সংস্থা, গে অ্যাসোসিয়েশন অফ সাউথ আফ্রিকা (জিএএসএ), বর্ণবাদ বিরোধী আন্দোলনের বিরুদ্ধে কোনও অবস্থান নেয় নি। ১৯৮৬ সালের মধ্যে, দলটি ভেঙে গিয়ে কৃষ্ণাঙ্গ সমকামী মহিলা ও সমকামী দক্ষিণ আফ্রিকীয় পুরুষেরা এই সংগঠন ছেড়ে র‍্যান্ড গে অর্গানাইজেশন গঠন করে, অন্যদিকে শ্বেতাঙ্গ কর্মীরা একত্রিত হয়ে লেসবিয়ানস অ্যান্ড গেজ এগেইনস্ট অপ্রেশন (এলএজিও) গঠন করে। ১৯৮৬ সালে কেপটাউনে এলএজিও তৈরি হয়েছিল এবং বর্ণবাদ বিরোধী একটি সুনির্দিষ্ট অবস্থান গ্রহণ করেছিল। এছাড়াও, অন্যান্য বর্ণবাদ বিরোধী গোষ্ঠীর সাথেও এই গোষ্ঠীটির যোগাযোগ ছিল। এলএজিও-র পরবর্তী সংস্করণ, ওএলজিএ, ইউনাইটেড ডেমোক্রেটিক ফ্রন্ট (ইউডিএফ)-এর সাথে যুক্ত ছিল। এলএজিও-এর প্রতিষ্ঠাতাদের মধ্যে কয়েকজন ছিলেন বিশিষ্ট বর্ণবাদ বিরোধী কর্মী, যাঁদের মধ্যে ছিলেন ডেরিক ফাইন, শিলা ল্যাপিনস্কি, জুলিয়া নিকোল এবং ইভান টমস। এখানে প্রাথমিকভাবে ছয়জন সদস্য ছিলেন।

এলএজিও-এর সংবিধানে বলা হয়েছিল যে সমস্ত সিদ্ধান্ত পূর্ণ ঐকমত্যের ভিত্তিতে নেওয়ার প্রয়োজন আছে। এই অচলাবস্থার কারণে ১৯৮৭ সালের অক্টোবরে এলএজিও বিলুপ্ত হয়ে যায়। এটি অবিলম্বে এলএজিও-এর মতো একই লক্ষ্য নিয়ে, কিন্তু একটি পরিবর্তিত সংবিধান সহ, অর্গানাইজেশন অফ লেসবিয়ান অ্যান্ড গে অ্যাকটিভিস্টস (ওএলজিএ) হিসাবে পুনর্গঠিত হয়। যদিও ওএলজিএ প্রাথমিকভাবে বেশিরভাগ শ্বেতাঙ্গ গে এবং লেসবিয়ানদের দ্বারা প্রতিষ্ঠিত হয়েছিল, এর সদস্যপদ ছিল আন্তঃজাতিগত। ১৯৯১ সালের মধ্যে, তাদের ৩৫ জন সদস্য ছিল এবং ২০০ জন তাদের কাজে আগ্রহ দেখিয়েছিল। ওএলজিএ ১৯৯৪ সালে বিলুপ্ত হয়।

ওএলজিএ গে এবং লেসবিয়ানদের অধিকার সম্পর্কে সচেতনতা বৃদ্ধির জন্য টি-শার্ট এবং এলজিবিটি-পন্থী স্লোগান সম্বলিত বোতাম ব্যবহার করেছে। এই দলটি এইচআইভির বিরুদ্ধে লড়াইয়েও যুক্ত ছিল। ওএলজিএ স্পষ্টভাবে বর্ণবাদের বিরুদ্ধেও লড়াই করেছিল। তারা সভা, কর্মশালা এবং বিক্ষোভের মতো সাধারণ জনগণের অনুষ্ঠানের সাথেও জড়িত ছিল।

ওএলজিএ আফ্রিকান ন্যাশনাল কংগ্রেস (এএনসি) সাংবিধানিক কমিটির কাছে প্রস্তাব জমা দিয়েছে যাতে এলজিবিটি ব্যক্তিদের অধিকার প্রদানকারী বক্তব্য অন্তর্ভুক্ত থাকবে। এটিকে লেসবিয়ান, গে এবং বাইসেক্সুয়াল অধিকার সনদ বলা হত এবং সিদ্ধান্ত নেওয়া হয়েছিল যে এএনসি-কেও এলজিবিটি অধিকারের জন্য লড়াই করতে হবে।

তথ্যসূত্র

সূত্র 

 

বর্ণবাদ বিরোধী সংগঠন
৫০০ কুইয়ার বিজ্ঞানী

৫০০ কুইয়ার বিজ্ঞানী হলো বিজ্ঞানে কর্মরত এলজিবিটিকিউ+ ব্যক্তিদের দৃশ্যমানতা বৃদ্ধির জন্য একটি প্রচারণা। কুইয়ার বিজ্ঞানীরা নিজেদের জীবন ও কর্মের সংক্ষিপ্ত বর্ণনা সংগঠনের কাছে পাঠান; এগুলি হাতে করে যাচাই ও প্রুফ-রিড করা হয় তারপর গ্রুপের ওয়েবসাইটে প্রকাশ করা হয়। জমা দেওয়া লেখাগুলি একত্রিত করার মাধ্যমে সংস্থাটি বর্তমানে বিজ্ঞানে কর্মরত কুইয়ার ব্যক্তিদের দেখাতে চায় যে তারা একাকী নন, তাদের মতো আরও অনেকেই আছেন, ভবিষ্যত গবেষক প্রজন্মের জন্য আদর্শ উদাহরণ তৈরি করতে চায় এবং এমন একটি ডাটাবেজ তৈরি করা যা ইভেন্ট পরিকল্পনার সময় প্রতিনিধিত্ব নিশ্চিত করতে ব্যবহার করা যেতে পারে।

ইতিহাস 
৫০০ কুইয়ার বিজ্ঞানী গ্রুপটি ২০১৮ সালের ৪ জুন সান ফ্রান্সিসকোতে প্রতিষ্ঠিত হয়। এর প্রতিষ্ঠাতা হলেন ক্যালিফোর্নিয়া অ্যাকাডেমি অফ সায়েন্সেসের একজন অ্যারাকনোলজি (মাকড়সা বিজ্ঞান) অধ্যাপক লরেন এসপোসিতো এবং অ্যাকাডেমিরই একজন বিজ্ঞান চিত্রকর ও বিবর্তনীয় ভাইরোলজিস্ট শন ভিডাল এডজার্টন। প্রতিষ্ঠার ঘোষণা দিয়ে প্রকাশিত এক প্রেস বিজ্ঞপ্তিতে সংস্থাটি তাদের অনুপ্রেরণার অংশ হিসেবে জার্নাল অফ হোমোসেক্সুয়ালিটিতে প্রকাশিত ২০১৬ সালের একটি গবেষণাপত্রের উল্লেখ করে। ঐ গবেষণাপত্রে দেখা গেছে যে, ২০১৩ সালে পরিচালিত একটি সমীক্ষায় এলজিবিটিকিউ+ হিসেবে পরিচিত উত্তরদাতাদের ৪০% এরও বেশি তাদের সহকর্মীদের কাছে নিজেদের পরিচয় প্রকাশ করেননি। এই প্রচারাভিযানটি '৫০০ মহিলা বিজ্ঞানী' নামক দল দ্বারা অনুপ্রাণিত হয়েছিল। দুটি গ্রুপ আলাদা হলেও তারা নিজেদেরকে "অনানুষ্ঠানিকভাবে অংশীদার" হিসেবে বিবেচনা করে। উদ্বোধনের সময় সাইটটিতে ৫০ জন বিজ্ঞানীর গল্প ছিল; এক সপ্তাহের মধ্যে তা বেড়ে ২৫০ এ পৌঁছায় এবং ২৬ জুনের মধ্যে তা বেড়ে ৫৫০-এ দাঁড়ায়। প্রথম দিকের সব গল্পই ইংরেজিতে লেখা হয়েছিল।

২০১৯ সালের জুনে তারা ওয়ার্ল্ড প্রাইড (বিশ্ব গর্ব) দিবস উপলক্ষে প্রকাশক এলসেভিয়ার-এর সাথে যৌথভাবে একটি অনুষ্ঠানের আয়োজন করে।  ২০১৯ সালের জুলাই মাস নাগাদ তাদের ওয়েবসাইটে ৯০০টিরও বেশি প্রোফাইল যুক্ত হয়; ঐ একই মাসে গ্রুপটি দ্বিতীয় এলজিবিটিএসটিইএম দিবস (বিজ্ঞানে কর্মরত এলজিবিটিকিউ+ ব্যক্তিদের আন্তর্জাতিক স্বীকৃতি দিবস) আয়োজনে সক্রিয় ভূমিকা রাখে।

স্বীকৃতি 
৫০০ কুইয়ার বিজ্ঞানী প্রতিষ্ঠা করার জন্য লরেন এসপোসিতোকে ন্যাশনাল অর্গানাইজেশন অফ গে অ্যান্ড লেসবিয়ান সায়েন্টিস্টস অ্যান্ড টেকনিক্যাল প্রফেশনালস  ২০১৯ সালের ওয়াল্ট ওয়েস্টম্যান অ্যাওয়ার্ড প্রদান করে।

অন্তর্ভুক্ত বিশিষ্ট ব্যক্তিত্ব 

 ডেভিড অ্যাডগার
 ক্লারা বার্কার
 সিনথিয়া বাউরলে
 অ্যালেক্স বন্ড
 বেন ব্রিটন
 পিটার কোলস
 লিন কনওয়ে
 রোশেল ডায়মন্ড
 জেজে এলড্রিজ
 লরেন এসপোসিতো
 মাইকেল ফ্রান্সিস ফে
 জন ফ্রিম্যান
 স্যাম জাইলস
 অভিক ঘোষ
 লিসা গ্রামলিচ
 রেনি হ্লোজেক
 জে. ডেভিড জেন্টশ
 অটাম কেন্ট
 নাথান এইচ. লেন্স
 কেটি ম্যাক
 অ্যানসন ডব্লিউ ম্যাকে
 জেসিকা মিঙ্ক
 শন ও'বয়েল
 জোনাথন রেন্ডিনা
 ডেভিড কে. স্মিথ
 জেসিকা ওয়্যার
 ট্রিস্ট্রাম ওয়াইট
 জেরেমি ইয়োডার

আরও দেখুন 

বিজ্ঞানে এলজিবিটি মানুষদের অবদান
৫০০ মহিলা বিজ্ঞানী

তথ্যসূত্র

বহিঃ সংযোগ 

 ৫০০ কুইয়ার বিজ্ঞানী

২০১৮-এ মার্কিন যুক্তরাষ্ট্রে প্রতিষ্ঠিত
আফ্রিকার আওয়াজ

আফ্রিকার আওয়াজ, যা স্থানীয় অঞ্চলে আফ্রিকা'স আউট! নামে পরিচিত, এটি মার্কিন যুক্তরাষ্ট্রের নিউ ইয়র্কের ব্রুকলিনে অবস্থিত একটি দাতব্য সংস্থা। ২০১৪ সালে শিল্পী এবং সমাজকর্মী ওয়াঙ্গেচি মুতু এই সংস্থার প্রতিষ্ঠা করেছিলেন।  আফ্রিকার আওয়াজ নামক প্রতিষ্ঠান বিভিন্ন সৃজনশীল অনুষ্ঠানের মাধ্যমে আফ্রিকার প্রবাসী শিল্পী এবং আফ্রিকার বিভিন্ন সম্প্রদায়ের সামাজিক ও রাজনৈতিক বিষয়গুলি তুলে ধরার কাজ করে।

আফ্রিকার আওয়াজ বা আফ্রিকা'স আউট সংস্থা তার বিবিধ কর্মসূচির মাধ্যমে প্রবাসী আফ্রিকান নব্য শিল্পী এবং প্রতিষ্ঠিত শিল্পীদের সাহায্য করে এবং তাদের কাজকে সমর্থন করে। বিশেষ করে শিল্পীরা যদি তাদের কাজের মাধ্যমে আফ্রিকার সামাজিক ও রাজনৈতিক সম্পৃক্ততার কথা প্রচার করেন তাহলে এই সংস্থা থেকে তাদের বিশেষ সুযোগ সুবিধা ও সাহায্য প্রদান করা হয়। আফ্রিকার আওয়াজ নিউ ইয়র্ক সিটির শিল্প সম্প্রদায়ের প্রতিষ্ঠিত শিল্পী, সংগ্রাহক এবং আবাসিক শিল্পীদের কাজ এবং কাজের দৃষ্টিভঙ্গির প্রচার করে এবং তাদের বিশেষ সুযোগ-সুবিধা প্রদান করে।  নিউ ইয়র্কের আপস্টেট নামক স্থানে অবস্থিত একটি শিল্পী সংস্থা ডেনিস্টন হিল (জুলি মেহরেতু, পল ফাইফার এবং লরেন্স চুয়ার মতো শিল্পীদের দ্বারা প্রতিষ্ঠিত) -এর সাথে আফ্রিকার আওয়াজের অংশীদারিত্ব রয়েছে।  আফ্রিকার আওয়াজ ২০১৬ সালে মাইকেল সোই  এবং ২০১৭ সালে লেরাটো শাদি -এই দুই শিল্পীকে আবাসিক অনুদান প্রদান করেছেন। 

সাম্প্রতিক সময়ে আফ্রিকার আওয়াজ  ব্রুকলিন সংগীত, আফ্রোপাঙ্ক ফেস্টিভ্যাল, হারলেমের স্টুডিও মিউজিয়াম এবং নিউহাউস ইত্যাদি অনুষ্ঠানে অর্থ বিনিয়োগ করেছে।

তথ্যসূত্র

বহিঃসংযোগ
তফাজ্জল আলী

মোঃ তফাজ্জল আলী ত্রিপুরা উত্তর-পূর্ব আসন থেকে ১৯৪৬ সালের বঙ্গীয় আইনসভা নির্বাচনে জিতে বঙ্গীয় আইনসভার সদস্য ও উপাধ্যক্ষ এবং ১৯৪৭ সালের পর পূর্ববঙ্গ আইনসভার সদস্য হয়েছিলেন। তিনি পূর্ব পাকিস্তানের মন্ত্রী, পাকিস্তানের কেন্দ্রীয় মন্ত্রী, মিশরে নিযুক্ত পাকিস্তানের রাষ্ট্রদূত ও বাংলাদেশ সুপ্রিম কোর্ট আইনজীবী সমিতির সভাপতি নির্বাচিত হয়েছিলেন। রাজনীতিবিদ রেজা আলী ও সেনা কর্মকর্তা মেজর সাদেক আলী তার সন্তান ছিলেন।

তথ্যসূত্র 

২০শ শতাব্দীর বাংলাদেশী আইনজীবী
মিশরে পাকিস্তানের রাষ্ট্রদূত
পাকিস্তানের কেন্দ্রীয় মন্ত্রী
পূর্ব পাকিস্তানের মন্ত্রী
পূর্ববঙ্গ আইনসভার সদস্য ১৯৪৭-১৯৫৪
বঙ্গীয় আইনসভার সদস্য ১৯৪৬-১৯৪৭
নিখিল ভারত মুসলিম লীগের রাজনীতিবিদ
ব্রাহ্মণবাড়িয়া জেলার রাজনীতিবিদ
সহোদরী ফাউন্ডেশন

সহোদরী ফাউন্ডেশন একটি ভারতীয় সংগঠন, যা সুবিধাবঞ্চিত ট্রান্সজেন্ডার নারীদের সামাজিক ও অর্থনৈতিকভাবে ক্ষমতায়নের ক্ষেত্রে অগ্রণী ভূমিকা পালন করে। ২০০৮ সালের জুলাই মাসে শিক্ষা সহায়তা ও সুবিধাবঞ্চিত ট্রান্সজেন্ডার শিক্ষার্থীদের বৃত্তি প্রদান, উদ্যোক্তাকে উৎসাহিত করা এবং সৃজনশীল দক্ষতার প্রশিক্ষণ ও উন্নয়নের মাধ্যমে জীবিকার সুযোগ প্রদানের জন্য ট্রান্সজেন্ডার কর্মী ও শিল্পী কল্কি সুব্রামানিয়াম এই সংগঠনটি প্রতিষ্ঠা করেন। এই সংস্থাটি ভারতের তামিলনাড়ু রাজ্যে অবস্থিত। এই সংস্থাটি শিল্প, সাহিত্য, চলচ্চিত্র এবং থিয়েটার ব্যবহার করে রূপান্তরিত লিঙ্গ ও লিঙ্গ-অনুকরণহীন ব্যক্তিদের জন্য সামাজিক, অর্থনৈতিক ও রাজনৈতিক ন্যায়বিচারের পক্ষে কথা বলে।

উৎপত্তি 
স্নাতকোত্তর অধ্যয়নকালীন কল্কি তামিল ভাষায় ট্রান্সজেন্ডার মহিলাদের জন্য "সহোদরী" নামে একটি মাসিক পত্রিকা প্রকাশ শুরু করেন। সেই সময় হিজড়াদের বিরুদ্ধে ট্রান্সফোবিয়া বেশি ছিল, কারণ গণমাধ্যমগুলো কেবল হিজড়াদের বাঁধাধরা ছবিই প্রচার করতো। তিনি এটি বদলে ট্রান্সজেন্ডার সম্প্রদায়ের আসল সমস্যাগুলোকে সামনে আনতে চেয়েছিলেন। তার ম্যাগাজিনে তিনি স্বাস্থ্য, সুস্থতা, আধ্যাত্মিকতা, কর্মসংস্থান এবং শিক্ষার উপর লেখালেখি করতেন।

লাল প্রাচীর প্রকল্প 
ট্রান্সজেন্ডার অধিকার কর্মী কল্কি সুব্রামানিয়ামের নেতৃত্বে সহোদরী ফাউন্ডেশনের দ্বারা পরিচালিত লাল প্রাচীর প্রকল্পটি ভারতের প্রান্তিক নারী, অ-বাইনারি এবং লিঙ্গ-বৈচিত্র্যপূর্ণ ব্যক্তিদের ক্ষমতায়নের লক্ষ্যে একটি গুরুত্বপূর্ণ উদ্যোগ ছিল। এই প্রকল্পটি অংশগ্রহণকারীদের যৌন নির্যাতন এবং নির্যাতনের অভিজ্ঞতা প্রকাশ করার জন্য একটি গুরুত্বপূর্ণ ব্যবস্থা প্রদান করে।

অংশগ্রহণকারীরা তাদের প্রত্যাখ্যান, সহিংসতা এবং নির্যাতনের বর্ণনা হাতে তৈরি কাগজে লিপিবদ্ধ করে এবং প্রতীকীভাবে তাদের গল্পের প্রমাণ হিসেবে তাদের লাল রঙ করা হাতের তালুতে ছাপ দেয়। এই শক্তিশালী প্রশংসাপত্রগুলো জনসাধারণ, শিক্ষাপ্রতিষ্ঠান ও বিশ্ববিদ্যালয়গুলোতে প্রদর্শিত হয়, যাতে সচেতনতা বৃদ্ধি পায় এবং সম্প্রদায়ের মধ্যে সহানুভূতি ও বোঝাপড়ার উদয় হয়।

লাল প্রাচীর প্রকল্প কেবল ট্রান্সজেন্ডার ব্যক্তিদের মুখোমুখি হওয়া প্রতিদ্বন্দ্বিতাগুলোকেই তুলে ধরে না, বরং এই সমালোচনামূলক গল্পগুলোকে সামনে এনে ন্যায়বিচার এবং সামাজিক রূপান্তরের পক্ষেও কথা বলে।

পুরষ্কার 
২০১০ সালে সহোদরী ফাউন্ডেশন ট্রান্সজেন্ডার অধিকার এবং সক্রিয়তার প্রতি অবদানের জন্য কোকিলাভানি স্মৃতি পুরষ্কার পায়। ফাউন্ডেশনটি ট্রান্সজেন্ডারদের সাম্প্রদায়িক ভিডিও সাংবাদিক হিসেবে প্রশিক্ষণ দেয় এবং "প্রকল্প কল্কি" নামক একটি প্রকল্পের মাধ্যমে দৃশ্যমান গণমাধ্যমে তাদের গল্প বলার জন্য উৎসাহিত করে। অনেক ট্রান্সজেন্ডার নারী ভিডিও চলচ্চিত্রের মাধ্যমে তাদের কণ্ঠস্বর তুলে ধরেন এবং সংস্থাটি ইউটিউব, ব্লগ ও অন্যান্য ওয়েবসাইটে সেই চলচ্চিত্রগুলো প্রদর্শন করে। এই উদ্ভাবনী প্রচেষ্টা তথা প্রযুক্তি ও ইন্টারনেট ব্যবহার করে সক্রিয়তার উদ্ভাবনের জন্য সংস্থাটি আন্তর্জাতিক পুরষ্কারও পায়।

তথ্যসূত্র

বহিঃসংযোগ 
 

২০০৮-এ প্রতিষ্ঠিত সংগঠন
আবাভ দ্য স্ট্যাগ থিয়েটার

আবাভ দ্য স্ট্যাগ থিয়েটার লন্ডনের একটি প্রাক্তন নাট্যমঞ্চ। এখানে  মূলত সমকামী বিষয়ভুক্ত নাটক তৈরির উপর দৃষ্টি নিবদ্ধ করা হয়েছিল।  যুক্তরাজ্যের এটি একমাত্র প্রযোজনা সংস্থা ছিল যেখানে বহু বছরব্যাপী সমকামী বিষয় সম্পর্কিত নাটক এবং অনুষ্ঠান উপস্থাপন করা হত।

ইতিহাস 
আবাভ দ্য স্ট্যাগ থিয়েটারের প্রতিষ্ঠা হয় ২০০৮ সালে, পিটার বুল কর্তৃক।  ২০০৮ সালের শেষের দিক থেকে ২০১২ সালের প্রথম অবধি লন্ডনের ভিক্টোরিয়া জেলার একটি সমকামী পানশালা দ্য স্ট্যাগ -এর উপরতলার একটি ঘরে এই নাট্য সংস্থার মূল কেন্দ্র ছিল।  পরে এই  পানশালার ঘরটি ভেঙে ফেলা হয়। এই ঘটনার পর ১৮ মাস ধরে নতুন বাড়ির খোঁজ করতে থাকেন তারা। এরপর ভক্সহল অঞ্চলে রেলওয়ের একটি সংস্কৃত ভবনে এই নাট্য সংস্থার মূল কেন্দ্র গড়ে ওঠে।  এই সময়ে এই নাটক সংস্থা ত্রিশটিরও বেশি নাটকের প্রযোজনা মঞ্চস্থ করে। রেলওয়ের যে ভবনে এই নাট্য সংস্থার মূল কেন্দ্র ছিল সেখানে ১০০ আসন বিশিষ্ট এক মঞ্চ প্রদর্শনী, ৭০ আসনের একটি ক্যাবারে নৃত্য মঞ্চ এবং একটি পানশালা ছিল। ২০১৮ সালের জুন মাসে, একটি বড় তহবিল সংগ্রহ অভিযানের পর, আবাভ দ্য স্ট্যাগ থিয়েটার পুনরায় তাদের স্থান পরিবর্তন করে এবং অ্যালবার্ট এমব্যাঙ্কমেন্টের একটি নতুন প্রাঙ্গণে তাদের মূল কেন্দ্র পুনঃপ্রতিষ্ঠা করে। ২০২২ সালের ৭ আগস্ট তারিখে এই নাট্যদলের তরফ থেকে ঘোষণা করা হয় যে তারা তাদের ব্যবসা বন্ধ করে দিয়েছে এবং ভক্সহলে অবস্থিত তাদের নাট্য কেন্দ্র স্থায়ীভাবে বন্ধ করে দিয়েছে।   

তাদের নিবেদিতপ্রাণ নাট্য পরিবেশনের স্থানটি বন্ধ হওয়ার পর থেকে, আবাভ দ্য স্ট্যাগ প্রযোজনা সংস্থা লন্ডনের অন্যান্য স্থানে সমকামী বিষয় সম্পর্কিত বিভিন্ন নাটক ও অনুষ্ঠানের উপস্থাপনা অব্যাহত রেখেছে।

আরো দেখুন 

 লন্ডনে এলজিবিটি সংস্কৃতি

তথ্যসূত্র

বহিঃসংযোগ 

 অ্যাবভ দ্য স্ট্যাগ থিয়েটার ওয়েবসাইট
উইকিউপাত্তে স্থানাঙ্ক আছে
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
গাব্রিয়েল মোস্কার্দো

গাব্রিয়েল সিলভা মোস্কার্দো দে সালেস (, ; জন্ম: ২৮ সেপ্টেম্বর ২০০৫; গাব্রিয়েল মোস্কার্দো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁর হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০২৩ সালে, মোস্কার্দো ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছেন।

প্রারম্ভিক জীবন
গাব্রিয়েল সিলভা মোস্কার্দো দে সালেস ২০০৫ সালের ২৮শে সেপ্টেম্বর তারিখে ব্রাজিলের তাউবাতেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মোস্কার্দো ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০২৩ সালের ৭ই সেপ্টেম্বর তারিখে তিনি মরক্কো অনূর্ধ্ব-২৩ দলের বিরুদ্ধে ম্যাচে ব্রাজিল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।

তথ্যসূত্র

বহিঃসংযোগ

 
 
 
 
 
 

২০০৫-এ জন্ম
জীবিত ব্যক্তি
ব্রাজিলীয় ফুটবলার
ফুটবল মধ্যমাঠের খেলোয়াড়
পারি সাঁ-জেরমাঁর ফুটবলার
লিগ ১-এর খেলোয়াড়
ব্রাজিলের আন্তর্জাতিক যুব ফুটবলার
ব্রাজিলের অলিম্পিক ফুটবলার
করিন্থিয়ান্স পাউলিস্তা স্পোর্ট ক্লাবের খেলোয়াড়
স্তাদ দে রেঁসের খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
ব্রাজিলের অনূর্ধ্ব-২০ আন্তর্জাতিক ফুটবলার
ফ্রান্সে ব্রাজিলীয় প্রবাসী ক্রীড়াবিদ
ব্রাজিলীয় পুরুষ ফুটবলার
পুরুষ ফুটবল মধ্যমাঠের খেলোয়াড়
ব্রাজিলীয় প্রবাসী ফুটবলার
ইয়োরাম জাগ

ইয়োরাম জাগ (, ; জন্ম: ১৫ মে ২০০৬) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁর হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।

২০২২ সালে, জাগ ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছেন।

প্রারম্ভিক জীবন
ইয়োরাম জাগ ২০০৬ সালের ১৫ই মে তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
জাগ ফ্রান্স অনূর্ধ্ব-১৭, ফ্রান্স অনূর্ধ্ব-১৮ এবং ফ্রান্স অনূর্ধ্ব-১৯ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২২ সালের ২৮শে সেপ্টেম্বর তারিখে তিনি ওয়েলস অনূর্ধ্ব-১৭ দলের বিরুদ্ধে ম্যাচে ফ্রান্স অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

তথ্যসূত্র

বহিঃসংযোগ
 
 
 
 
 
 

২০০৬-এ জন্ম
জীবিত ব্যক্তি
ফরাসি ফুটবলার
ফুটবল রক্ষণভাগের খেলোয়াড়
পারি সাঁ-জেরমাঁর ফুটবলার
লিগ ১-এর খেলোয়াড়
ফ্রান্সের আন্তর্জাতিক যুব ফুটবলার
ফ্রান্সের অনূর্ধ্ব-১৭ আন্তর্জাতিক ফুটবলার
ফ্রান্সের অনূর্ধ্ব-১৯ আন্তর্জাতিক ফুটবলার
পারি ফুটবল ক্লাবের খেলোয়াড়
প্যারিসের ফুটবলার
কৃষ্ণাঙ্গ ফরাসি ক্রীড়াবিদ
২১শ শতাব্দীর ফরাসি পুরুষ ক্রীড়াবিদ
ফুটবল ফুলব্যাক
নোয়াম কামারা

নোয়াম কামারা (, ; জন্ম: ২২ জানুয়ারি ২০০৭) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁর হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

প্রারম্ভিক জীবন
নোয়াম কামারা ২০০৭ সালের ২২শে জানুয়ারি তারিখে ফ্রান্সের মোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 

২০০৭-এ জন্ম
জীবিত ব্যক্তি
ফরাসি ফুটবলার
ফুটবল রক্ষণভাগের খেলোয়াড়
পারি সাঁ-জেরমাঁর ফুটবলার
লিগ ১-এর খেলোয়াড়
কৃষ্ণাঙ্গ ফরাসি ক্রীড়াবিদ
ফুটবল সেন্ট্রাল ডিফেন্ডার
নওফল আল হান্নাশ

নওফল আল হান্নাশ (; জন্ম: ৭ ডিসেম্বর ২০০৬) হলেন একজন ফরাসি–মরক্কী পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁর হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।

২০২৩ সালে, হান্নাশ ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছেন।

প্রারম্ভিক জীবন
নওফল আল হান্নাশ ২০০৬ সালের ৭ই ডিসেম্বর তারিখে ফ্রান্সের পোয়াসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
হান্নাশ মরক্কো অনূর্ধ্ব-১৭, মরক্কো অনূর্ধ্ব-১৮ এবং মরক্কো অনূর্ধ্ব-১৯ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২৩ সালের ১১ই অক্টোবর তারিখে তিনি দক্ষিণ কোরিয়া অনূর্ধ্ব-১৭ দলের বিরুদ্ধে ম্যাচে মরক্কো অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

তথ্যসূত্র

বহিঃসংযোগ

 
 
 

 
 
 

২০০৬-এ জন্ম
জীবিত ব্যক্তি
ফরাসি ফুটবলার
মরক্কী ফুটবলার
ফুটবল রক্ষণভাগের খেলোয়াড়
পারি সাঁ-জেরমাঁর ফুটবলার
লিগ ১-এর খেলোয়াড়
মরক্কোর আন্তর্জাতিক যুব ফুটবলার
মরক্কোর অনূর্ধ্ব-১৭ আন্তর্জাতিক ফুটবলার
মরক্কোর অনূর্ধ্ব-১৯ আন্তর্জাতিক ফুটবলার
পুরুষ ফুটবল রক্ষণভাগের খেলোয়াড়
ইব্রাহিম এমবায়ে

ইব্রাহিম এমবায়ে (; জন্ম: ২৪ জানুয়ারি ২০০৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁর হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

২০২৩ সালে, এমবায়ে ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছেন।

প্রারম্ভিক জীবন
ইব্রাহিম এমবায়ে ২০০৮ সালের ২৪শে জানুয়ারি তারিখে ফ্রান্সের ত্রাপে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
এমবায়ে ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮ এবং ফ্রান্স অনূর্ধ্ব-২০ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২৩ সালের ৪ঠা অক্টোবর তারিখে তিনি সৌদি আরব অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।

তথ্যসূত্র

বহিঃসংযোগ
 
 
 
 
 
 

২০০৮-এ জন্ম
জীবিত ব্যক্তি
ফরাসি ফুটবলার
ফুটবল ফরোয়ার্ড
পারি সাঁ-জেরমাঁর ফুটবলার
লিগ ১-এর খেলোয়াড়
ফ্রান্সের আন্তর্জাতিক যুব ফুটবলার
ফ্রান্সের অনূর্ধ্ব-১৭ আন্তর্জাতিক ফুটবলার
ফ্রান্সের অনূর্ধ্ব-২০ আন্তর্জাতিক ফুটবলার
উয়েফা চ্যাম্পিয়নস লিগ বিজয়ী খেলোয়াড়
কৃষ্ণাঙ্গ ফরাসি ক্রীড়াবিদ
২১শ শতাব্দীর ফরাসি পুরুষ ক্রীড়াবিদ
পুরুষ ফুটবল ফরোয়ার্ড
লুকাস লাভালে

লুকাস লাভালে (, ; জন্ম: ১৮ ফেব্রুয়ারি ২০০৩) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁর হয়ে গোলরক্ষক হিসেবে খেলেন।

২০১৯ সালে, লাভালে ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছেন।

প্রারম্ভিক জীবন
লুকাস লাভালে ২০০৩ সালের ১৮ই ফেব্রুয়ারি তারিখে ফ্রান্সের আরমাঁতিয়েরে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
লাভালে ফ্রান্স অনূর্ধ্ব-১৬ এবং ফ্রান্স অনূর্ধ্ব-১৭ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৯ সালের ১৯শে ফেব্রুয়ারি তারিখে তিনি ইংল্যান্ড অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।

তথ্যসূত্র

বহিঃসংযোগ
 
 
 
 
 
 

২০০৩-এ জন্ম
জীবিত ব্যক্তি
ফরাসি ফুটবলার
ফুটবল গোলরক্ষক
পারি সাঁ-জেরমাঁর ফুটবলার
লিগ ১-এর খেলোয়াড়
ফ্রান্সের আন্তর্জাতিক যুব ফুটবলার
ফ্রান্সের অনূর্ধ্ব-১৭ আন্তর্জাতিক ফুটবলার
লিল ওলাঁপিক স্পোর্টিং ক্লাবের খেলোয়াড়
ফরাসি জাতীয় চ্যাম্পিয়নশিপের খেলোয়াড়
ফরাসি জাতীয় চ্যাম্পিয়নশিপ ৩-এর খেলোয়াড়
২১শ শতাব্দীর ফরাসি পুরুষ ক্রীড়াবিদ
পুরুষ ফুটবল গোলরক্ষক
স্ন্যাচ গেম (রূপলস ড্র্যাগ রেস মৌসুম ৩)

"স্ন্যাচ গেম" হলো আমেরিকান টেলিভিশন ধারাবাহিক রূপলস ড্র্যাগ রেস-এর তৃতীয় মৌসুমের ষষ্ঠ পর্ব। এটি মূলত ২০১১ সালের ২১শে ফেব্রুয়ারী প্রচারিত হয়েছিল। এই পর্বে বিশেষ অতিথি হিসেবে ছিলেন আইশা টাইলার এবং অ্যাম্বার রোজ।

এই পর্বের মূল চ্যালেঞ্জ ছিল প্রতিযোগীদের স্ন্যাচ গেম-এ অংশগ্রহণ করা। স্ট্যাসি লেইন ম্যাথিউস মোনিকের অনুকরণ করে চ্যালেঞ্জে জয়লাভ করেন। মারিয়া শেষ দুই-এ স্থানলাভ এবং জোডি ওয়াটলির "লুকিং ফর এ নিউ লাভ" গানে ডেল্টা ওয়ার্কের কাছে ঠোঁট মেলানো প্রতিযোগিতায় হেরে যাওয়ায় প্রতিযোগিতা থেকে বাদ পড়েন।

পর্ব 

অনু-চ্যালেঞ্জে প্রতিযোগীরা "শিট রুপল সেজ" নামক একটি খেলা খেলেন। ডেল্টা ওয়ার্ক অনু-চ্যালেঞ্জে জয়লাভ করেন।

মূল চ্যালেঞ্জে প্রতিযোগীরা স্ন্যাচ গেম খেলেন। এই পর্বে অতিথি তারকা হিসেবে ছিলেন আইশা টাইলার এবং অ্যাম্বার রোজ। নিচে প্রতিযোগী এবং তাদের অনুকরণ করা সেলিব্রিটিদের তালিকা দেওয়া হলো:
 অ্যালেক্সিস মাতেও - অ্যালিশিয়া কিস
 কারমেন ক্যারেরা - জেনিফার লোপেজ
 ডেল্টা ওয়ার্ক - শের
 ম্যানিলা লুজন - ইমেলদা মার্কোস
 মারিয়া - জোন ক্রফোর্ড
 রাজা - টাইরা ব্যাংকস
 শাঞ্জেলা - টিনা টার্নার
 স্টেসি লেইন ম্যাথিউস - মোনিক
 ইয়ারা সোফিয়া - অ্যামি ওয়াইনহাউস

রানওয়ে বিভাগ ছিল "বেস্ট ড্র্যাগ"। অ্যালেক্সিস মাতেও, রাজা এবং স্টেসি লেইন ম্যাথিউস ইতিবাচক সমালোচনা পান এবং স্টেসি লেইন ম্যাথিউস চ্যালেঞ্জে জয়লাভ করেন। ডেল্টা ওয়ার্ক, মারিয়া এবং ইয়ারা সোফিয়া নেতিবাচক সমালোচনার শিকার হন, তবে ইয়ারা সোফিয়া বিচারকগণ কর্তৃক নিরাপদ ঘোষিত হন। ডেল্টা ওয়ার্ক এবং মারিয়া শেষ দুই-এ স্থানলাভ করেন এবং জোডি ওয়াটলির "লুকিং ফর এ নিউ লাভ" (১৯৮৭) গানে ঠোঁট মেলানো প্রতিযোগিতায় মুখোমুখি হন। ডেল্টা ওয়ার্ক ঠোঁট মেলানো প্রতিযোগিতায় জয়ী হন এবং মারিয়া প্রতিযোগিতা থেকে বাদ পড়েন।

উৎপাদন 
পর্বটি মূলত ২০১১ সালের ২১শে ফেব্রুয়ারি প্রচারিত হয়েছিল।

তথ্যসূত্র 
টেলিভিশন ধারাবাহিক
আমেরিকান টেলিভিশন ধারাবাহিক